Ivan Zafirov

Ivan Georgiev Zafirov (bulgarsk: Иван Георгиев Зафиров) (født 30. desember 1947 i Sofia) er en bulgarsk tidligere fotballspiller som gjennom mesteparten av sin lange karriere spilte høyreback for CSKA Sofia. Han fikk også flere landskamper for  og deltok i ett verdensmesterskap og et olympisk mesterskap for hjemlandet.

Zafirov startet sin fotballkarriere i den lokale hovedstadklubben CSKA Sofia i 1965, hvor han spilte én sesong før turen gikk videre til FC Sliven. Der spilte han i overkant av 20 kamper på to sesonger før han gikk på en overgang tilbake til sin opprinnelige klubb i 1968. Her fikk han sitt definitive gjennombrudd som fotballspiller og var med på å vinne hele ni seriemesterskap og fem cupmesterskap med CSKA Sofia.

Landslagskarriere 
Zafirov spilte i årene mellom 1968 og 1980 totalt 50 landskamper og scoret ett mål for . Han deltok for Bulgaria under Sommer-OL 1968 i Mexico og var med på å vinne sølvmedalje for landet etter å ha tapt finalen mot . Han var også med i den bulgarske troppen under VM i fotball 1974 i Vest-Tyskland, men var ubenyttet reserve og fikk ikke spille noen kamper, til tross for at han var sentral under Bulgarias kvalifisering til mesterskapet.

Eksterne lenker 
 
  Footballdatabase.eu – Spillerinfo om Zafirov
  National-football-teams.com – Spillerinfo om Zafirov

Bulgarske fotballspillere
Spillere i Fotball-VM 1974
Olympiske sølvmedaljevinnere for Bulgaria
Medaljevinnere under Sommer-OL 1968
Deltakere for Bulgaria under Sommer-OL 1968
Fotballspillere under Sommer-OL 1968
Fotballspillere for CSKA Sofia
Personer fra Sofia
Fødsler i 1947
Olympiske medaljevinnere i fotball